Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 6/1988. (II. 12.) MT rendelet 10. § (1) bekezdése szerint a
Paragraph Index: 632

6/1988. (II. 12.) MT rendelet 10. § (1) bekezdése szerint a rendészet vezetője és tagja jogosult a közületi szervhez belépő és annak területén tartózkodó személyeket igazoltatni, az illetéktelen, az ittas vagy bódult állapotban levő személy belépését megakadályozni, őt onnan eltávolítani. Az országgyűlési biztos megállapította, hogy a vizsgálati kérőlappal, illetve betegberendelési lappal nem rendelkező beteg nem minősülhet az MT rendelet alkalmazása szempontjából illetéktelen személynek. Nem indokolható, hogy a vizsgálati kérőlap hiánya miatt ne engedjenek be betegeket a kórházba. Az ilyen típusú papírok kizárólag az ellenőrzés megkönnyítését szolgálják. A panaszos és a kórház dolgozóinak nyilatkozata egymásnak ellentmondó a panaszossal szemben tanúsított bánásmód tekintetében. Így visszamenőleg nem állapítható meg, hogy történt-e fizikai erőszak vagy más durvaság. A lefolytatott vizsgálat ennek alapján az emberi méltósághoz való joggal összefüggésben nem adott alapot alkotmányos jogsérelem megállapítására. Az országgyűlési biztos megállapította, hogy amennyiben a beteget elzárják a kórház, illetve a rendelőintézet épületébe való bejutás lehetőségétől, egyben az egészségügyi ellátás igénybevételének lehetőségétől is megfosztják. Megállapította ezért, hogy a betegek legmagasabb szintű testi egészséghez való jogával összefüggésben visszásságot okoz, hogy a rendelőintézet épületébe kizárólag beutaló, illetve vizsgálati kérőlap felmutatásával lehet bejutni. Ajánlásában felkérte a kórház igazgatóját, hogy saját hatáskörében gondoskodjon arról, hogy a jövőben a rendészeti feladatok ellátása következtében ne sérüljenek a betegek jogai. Az ajánlásnak megfelelő választ az országgyűlési biztos elfogadta. OBH 4243/1997. Az Alkotmány 70/D. § (1)—(2) bekezdésében deklarált lehető legmagasabb szintű testi és lelki egészséghez való joggal összefüggésben visszásságot okoz, hogy nem biztosított a Heine—Medin betegségben szenvedők részére szükséges térítésmentes kezelés. Heine—Medin betegségben szenvedő panaszos azért fordult segítségért az állampolgári jogok országgyűlési biztosához, mert az Országos Orvosi Rehabilitációs Intézet a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes